text: Snydt for 50.000 kr. på datingside 
  14 april 2010 kl. 09.34
  Politiet advarer nu mod en ny type svindel, der har fundet vej til Danmark. En kvinde er blevet snydt for 50.000 kroner på nettet.
  På datingsiden Parship.dk kom hun i kontakt med en mand, der udgav sig for at være amerikansk millionær, og som sagde, at han ville gifte sig med hende.
  I et år har Benedikte Nielsen sendt penge til manden. Samlet har hun sendt 50.000 kroner afsted. Penge, som formentlig er havnet hos en organiseret bande fra Nigeria, der systematisk snyder kvinder verden over for tusindvis af kroner.
  
  Var naiv
  Denne form for svindel er velkendt i både USA og England.
  Kvinden, der blev snydt, sidder nu tilbage med en stor gæld og er havnet i Ribers Kredit Information.
  Hun erkender, at hun har været naiv, når hun troede på historier om, at hun skulle sende penge, fordi hans kreditkort var blevet lukket ved en fejl. Eller at han havde brug for penge til lægeregninger.
  